Weermag vat vliegtuig wat glo lugruim skendFoto: www.iol.co.za Siphiwe Dlamini, woordvoerder van die weermag, sê die vliegtuig se drie insittendes is Dinsdagaand in hegtenis geneem en na die Lyttelton-polisiestasie geneem vir ondervraging. Die vliegtuig het glo die lugruim by die lugmagbasis geskend. “Die vliegtuig is deur ŉ Oostenryker gevlieg en hy het aangedui dat hy ŉ leerlingvlieënier is wat besig is met sy nagvlug-opleiding tussen Grand Central-lughawe en Lanseria-lughawe.” Dlamini sê die vlieënier beweer hy het gedisoriënteer geraak en dat hy weens duiseligheid van koers afgewyk het. Dlamini sê die vliegtuig is in Suid-Afrika geregistreer.